
Mii de persoane sunt fericite să şi le vâre sub piele, loviţi de fericire: acum îşi pot 
descuia casele şi maşinile, îşi pot porni computerele sau telefoanele mobile doar cu o 
singură mişcare de mână. Nu sunt supra-oameni, ci împătimiţi ai tehnologiei, care şi-au 
injectat singuri microcipuri în corp, conform unui articol din Sydney Herald. 

Supranumiţi biohackeri, aceştia folosesc aşa numitele cipuri RFID (radio-ffequency 
Identification) ca pe ultimul răcnet în materie de tehnologie, ce le permite să-şi 
depăşească "condiţia de om" ce apasă pe clanţă pentru a deschide o uşă şi pe buton 
ca să deschidă un computer. De dimensiunea unei boabe de orez, cipurile RFID pot fi 
implantate foarte uşor, sub piele, cu ajutorul unui ac hipodermic. 

Odată introduse sub piele şi activate, implanturile trimit un număr de identificare (ID) 
unic, care poate fi folosit pentru a activa dispozitive precum telefoane mobile şi 
încuietori. Acelaşi tip de cip le este implantat şi animalelor de casă, pentru a fi găsite 
uşor dacă se pierd. 

Totuşi biohackerii aleg de bunăvoie să-şi implanteze cipurile nu din teama de a se 
pierde, ci pentru că este cool şi totul pare să devină mai uşor. Atenţie însă, cipurile nu 
trimit date doar la dispozitivele pe care le controlăm ci şi la imense baze de date cu 
informaţii despre utilizatorii de RFID, precum date personale, adrese, istoric al datelor 
medicale etc. baze de date controlate de guverne, de corporaţii şi care, experienţa 
dovedeşte, pot fi sparte de hackeri oricând. 

Ceva metode de securizare a datelor memorate pe cip există, dar ele nu sunt nici prea 
sigure, nici prea uşor de implementat.. 


Cipurile RFID 


Cipurile RFID sunt aproape peste tot, pe 
cărţi de credit, şi mai nou paşapoarte. 
Unele RFID-uri sunt prevăzute cu micro- 
baterii sau alte surse de alimentare, care 
le fac capabile să poată opera la sute de 
metri distanţă, aşa că nu trebuie să fie 
conectate cu un cititor. Acest tip de 
microcipuri nu poate fi făcut suficient de 
mic pentru a fi încorporat în oameni. 

Dar altele sunt. Microcipurile incorporabile 
în om sunt învelite într-un înveliş organic 
ce le face uşor de acceptat de către corp 
însă, şi foarte greu de extras, odată 
integrate în ţesutul uman. 

Totul vine cu un preţ 

Iar dacă viaţa devine aparent mai uşoară, 
telecomenzile, telefoanele mobile putând fi înlocuite cu un sigur microcip, trebuie 
menţionat că tehnologia de ultimă generaţie vine cu un preţ. Specialistul în cibernetică 
Mark Gasson, de la Universitatea din Reading, din Marea Britanie, a devenit prima 
persoană infectată cu un virus de computer, după ce şi-a injectat el însuşi un cip în 
2009, pentru a controla dispozitivele electronice din biroul său. Virusul s-a replicat pe 
cârdurile de acces în clădire, folosite de personalului universităţii, şi a infestat şi baza de 
date a instituţiei. în ciuda "micului inconvenient", Gasson şi alţi oameni de ştiinţă afirmă 
că viitorul aparţine populaţiei "computerizate", dând acest scenariu drept iminent. 

Implanturile vor schimba lumea, cred ei "Vor schimba chiar esenţa a ceea ce înseamnă 
să fii om", afirmă Gasson. "Oamenii nu mai pot interacţiona în societate în zilele 
noastre, dacă nu au un telefon mobil. Credem că implanturile umane vor avea un parcurs 
similar. Va fi atât de dezavantajos să nu ai un astfel de implant încât este esenţial să fie 
obligatoriu!", declara Gasson. 

Comunicare umană versus comunicare elecronică de la sistem nervos la sistem 
nervos 



graniţa cu 
Ucraina se 
retrage 


Iar dacă umanitatea pune preţ pe comunicare conştientă, prin care oamenii aleg din 
noianul de gânduri ce să comunice şi cui, ştiinţa abordează, prin microcipare, un cu 
totul alt tip de demers. Kevin Warwick, profesor de cibernetică la Reading University, şi- 
a implantat în corp un dispozitiv electronic care interacţionează cu sistemul său nervos, 
o versiune mai simplă a respectivului dispozitiv fiind implantată în braţul soţiei sale. Cei 
doi au putut recepta semnale rudimentare de la unul la altul, ceea ce dovedeşte că între 
două sisteme nervoase este posibil să se realizeze o comunicare pur electronică. 

Trecând peste întrebarea-cheie - dacă am vrea ca orice gânduri ale noastre să fie 
cunoscute de soţii, şi invers - trebuie menţionat că acest tip de comunicare este însă 
potrivit de la robot la robot, o dovedeşte chiar ştiinţa. Cipul pe care îl are Warwick îi 
permite acestuia să trimită, prin intermediul unui computer, comenzi către o mână 
artificială aflată pe alt continent. Mâna robot imită orice mişcare pe care o face mâna lui 
Warwik prevăzută cu cip, pe când legătura pe care omul de ştiinţă a stabilit-o cu 
sistemul nervos al soţiei sale este rudimentară, el percepând doar că ea îşi mişcă 
mâna, nu şi ce mişcări face cu ea. 

Ştiinţa versus etică şi noi valenţe ale controlului social. 

Văzută drept o inevitabilitate de către unii oameni de ştiinţă, ideea implanturilor 
stârneşte îngrijorări printre specialişti. 

"Microcipurile RFID sunt, în esenţă, un generator al unui ID unic încorporat în corpul 
vostru. Aşa cum ştim, numerele pot fi furate şi datele pot fi accesate de hackeri." atrage 
atenţia Dr Katina Michael, profesor la University of Wollongong, specializată în 
implicaţiile socio-etice ale tehnologiilor emergente. 

Nu este normal, arată specialista, ca problemele care afectează bazele de date şi 
computerele, precum atacurile hackerilor, să fie interconectate cu corpul uman. Mai 
mult, ne îndreptăm spre o societate de tip Big Brother în care se doreşte ca oamenii să 
poarte instrumentul prin care sunt spionaţi chiar în trupurile lor. "Guvernele şi marile 
corporaţii vor avea posibilitatea să urmărească acţiunile şi mişcările oamenilor, şi să îi 
încadreze în diferite categorii socio-economice, politice, rasiale, religioase sau grupuri 
de consum, pentru ca în final să ajungă să-i controleze.", mai avertizează Dr. Michael. 

Dr. Michael este în special îngrijorată că oamenii vor fi forţaţi sau constrânşi să aibă un 
implant, lucru care, de altfel, explică ea, s-a şi întâmplat. "Această perspectivă este atât 
de îngrijorătoare încât cel puţin nouă state americane au interzis implanturile de 
microcipuri." a explicat ea. 

Reamintim că faimoasa ObamaCare, legea propusă de preşedintele SUA, prevedea ca 
americani să fie "dotaţi", cu dispozitive medicale, clasa II, implantabile. 

De bună voie şi nesilit de nimeni? 

în 2007, o companie numită VeriChip a implantat microcipuri în 200 de pacienţi cu 
Alzheimer, implanturile urmând să "verse" date despre bătrâni într-o bază de date cu 
informaţii despre istoricul lor medical. Vârstnicii, mulţi dintre ei fără discernământ, se 
aflau în îngrijirea unui azil de bătrâni din Florida, care a beneficiat de sponsorizare de la 
compania VeriChip. 

Scandalul izbucnit a fost enorm după ce s-a descoperit că experimentul nu a beneficiat 
de aprobarea autorităţilor din Florida responsabile de siguranţa persoanelor pe care se 
fac experimente şi cercetări. 

Aceeaşi companie, Verichip a implantat microcipuri în Procurorul General al Mexicului şi 
în membri seniori ai echipei sale, microcipurile având scopul declarat de a le asigura 
acestora accesul în zonele securizate din clădirile oficiale. Se spune că următoarea 
etapă este ca militarilor şi poliţiştilor să li se implanteze câte un cip. 

Mai mult, Solusat, distribuitor al VeriChip a anunţat că a încheiat un acord cu Fundaţia 
Naţională din Mexic pentru Investigarea Dispariţiilor şi Răpirilor de copii pentru a 
promova "ciparea" copiilor din ţară. 

Cum ar putea ajuta cipurile la găsirea copiilor dispăruţi este de-a dreptul incert, căci 
acestea nu dispun de tehnologie de urmărire GPS. Şi alte companii fac o publicitate 
puternică implanturilor de microcipuri, cercetătorii lor lucrând din greu să le integreze cu 
tehnlogie GPS. Firmele din domeniu se aşteaptă să aibă, după ce vor reuşi în acest 
demers, "o piaţă de desfacere enormă." 

Succes care, arată opozanţii ideii, este o armă cu două tăişuri. "Chiar vreţi ca cineva să 
vă poată urmări copilul şi să ştie în permanenţă unde e?" se întreabă cei care sunt 
conştienţi că informaţiile devin bune sau nocive în funcţie de scopurile pentru care se 
folosesc. 

